Sisältövaroitus

Sisältövaroitus (lyh. SV, , lyh. TW) on etukäteen annettu ilmoitus sisällöstä, joka voi aiheuttaa joillekin vastaanottajille epämiellyttäviä tuntemuksia tai ahdistusta. Sisältövaroituksen tarkoituksena on vähentää kokemuksen aiheuttamaa ahdistusta tai antaa mahdollisuus välttää ahdistava tilanne kokonaan. Ikärajoituksista poiketen sisältövaroitukset on yleensä suunnattu psyykkisen trauman kokeneille henkilöille.
Sittemmin sisältövaroituksia on alettu käyttää laajemminkin erityisesti sosiaalisessa mediassa ja myös etenkin Yhdysvalloissa joissakin yliopistoissa, mikä on herättänyt laajaa kritiikkiä.

Sisältövaroitukset luotiin terapeutti Claire Jonesin mukaan feministien blogeissa, joilla keskusteltiin naisiin kohdistuvasta väkivallasta.
Trigger warning perustuu käsitykseen että tietyt sanat voivat laukaista PTSD-oireita (trauma trigger) esim. raiskauksen tai väkivallan kärsineille.

Vuonna 2019 julkaistussa meta-analyysissä (Sanson ym.) sisältövaroituksilla ei havaittu tilastollisesti merkitsevää hyötyä: ne eivät vähennä eivätkä lisää kokemuksen ahdistavuutta. Tämä päti sekä niihin koehenkilöihin, joilla oli traumaattinen menneisyys, että niihin, joilla ei ollut traumaattisia kokemuksia. Vuonna 2020 julkaistussa tutkimuksessa (Jones ym.) päädyttiin samaan lopputulokseen: ”sisältövaroituksista ei ole hyötyä trauman kokeneille henkilöille”.

Kaikki empiiriset tutkimukset kattavan meta-analyysin mukaan trigger warning, content warning ja content note ovat hyödyttömiä paitsi että ne tuottavat epämiellyttävää stressiä jo etukäteen. ssältövaroitus ei vaikuta tunnereaktioon eikä ymmärtämiseen tai muihin koulutuksellisiin tuloksiin, eikä edes auta välttämään materiaalia, ehkä jopa lisää varoitetun materiaalin kuluttamista. Siksi sisältövaroituksia ei pitäisi käyttää mielenterveystyökaluna.

Vaikka suomeksi käytetään samaa termiä, feminismissä sisältövaroitukset käsitetään eri asiaksi kuin äänilevyissä, peleissä yms. käytetyt sisältövaroitukset (, lyh. CV), esim. RIAA:n Parental Advisory, jolla varoitetaan sanoitusten lapsille mahdollisesti sopimattomasta sisällöstä, kuten kiroilusta tai seksuaalisista viittauksista.

Katso myös 

 Turvallinen tila

Lähteet 

Poliittiset käsitteet
Feministinen teoria